cyanic-selkie/wikianc huggingface dataset:
சிவ பஞ்சாசனம்
சிம்மாசனம்
இதற்கும் மேலே மூன்றாவதாக அமைவது சிம்மாசனம் ஆகும். இதில் எட்டு சிங்கங்கள், எட்டு திசையிலும் தாங்குவதாக அமைகிறது. சிங்கங்கள் தர்மம், ஞானம், வைராக்கியம், ஐஸ்வரியம், அதர்மம், அஞ்ஞானம், அவைராக்கியம்,அனைஸ்வரியம் என்பனவாகும்.இதற்கு மேலே தென்கிழக்கு, தென்மேற்கு, வடமேற்கு, வடகிழக்கு ஆகிய இடைக்கோண  திசைகளில் நான்கு யுகங்கள்  பூத வடிவில் உள்ளன. இதற்கு மேலே நான்காவதாக அமைவது கமலாசனமாகும். இந்த கமலாசனம் என்பது கிழங்கு, அதிலிருந்து முளைக்கும் முளை, அதன் மேல் விளங்கும் தண்டு, தண்டில் உள்ள முட்கள், மேலே தளிரும் எட்டு இதழ் கொண்ட தாமரை, தாமரை பூவின் தாதுக்கள், நடுவில் உள்ள பொகுட்டு [ கர்ணிகை ], அதில் உள்ள விதைகள் ஆகியவற்றைக் கொண்டு அமைந்ததாகும். இந்த தாமரையின் எட்டிதழ்களின் இதழ்களில் [ கிழக்கிலிருந்து வலமாக ]சேட்டை, ரௌத்திரி, காளி, கலவிகரணி, பலவிகரணி, பலப்பிரதாமணி,  ஸர்வபூதமணி  ஆகிய எட்டு சக்திகள் விளங்குகின்றனர். இவர்கள் சூரியனைப் போன்ற ஒளி உடையவர்களாய். மூன்று கண்கள், நான்கு கரங்களில் சாமரம், அபயம், வரதம் கொண்டவர்களாய் வீற்றிருக்கின்றனர். இந்த தாமரையின் நடுவில் உள்ள கர்ணிகையின் வடகிழக்கில் மனோன்மணி அமர்ந்துள்ளாள். இத்தாமரை இதழ்களின் நுனி வட்டங்களில் கோடி சூரியப் பிரகாசத்துடன் இருக்கும் சூரிய மண்டலம் உள்ளது. இம்மண்டலத்தில் ஐந்து முகங்களும் பத்து கரங்களும் கொண்டு படைப்புக் கடவுளான பிரம்மதேவன் வீற்றிருக்கின்றார்.பொகுட்டின் நுனிவட்டத்தில் பேரொளியுடன் இருப்பது அக்கினி மண்டலம் ஆகும். இதில் இரத்தினம் போன்ற சிவந்த நிறத்துடன், சூலம், அக்கினி, அஞ்சலி முத்திரை ஆகியவற்றைத் தாங்கியவராய் அக்கினி மண்டலாதிபதியாக  விளங்குபவர் உருத்திரராவார். கர்ணிகையின் [ பொகுடு ] நடுவில் இருப்பது வெண்மை நிறமான சக்தி மண்டலம் ஆகும். இதன் அதிபதியாக விளங்குபவர் சிவசக்தி.இவர்  தன் மண்டலமே அன்றி சூரிய, சந்திர, அக்னி மண்டலங்களிலும் வியாபித்து நிற்பார். ஸ்படிக நிறத்துடன், நான்கு முகங்களுடன், எட்டு கரங்களில் சக்தி, சூலம், அம்பு, அட்ச மாலை, கமண்டலம், அபயம், வரதம், தாமரை ஆகியவற்றைத்  தாங்கி இச்சா சக்தி ரூபமாக இருப்பார். இச்சக்தி மண்டலத்துக்கு மேலே மேலே இருப்பதான ஆசனத்தில் சிவபெருமான் ஞானசக்தி வடிவாக விளங்குகிறார். இவர் ஸ்படிகம் ஸ்படிகம் போன்ற வெண்ணிறமும் பத்து கரங்களும் கொண்டவராய், அவற்றில் வலக்கரங்களில் சக்தி, வாள், சூலம், மழு, வரதம்  ஆகியவற்றையும் இடக்கரங்களில், உடுக்கை, மாதுளம் பழம், நாகம், அட்சமாலை, நீலோற்பலம் ஆகியவற்றைக் கொண்டவராய் பத்மாசனத்தில் வீற்றிருக்கின்றார். இவ்வாறு பூசனை நூல்கள் சிவாசனத்தை வர்ணிக்கின்றன. -->
வெளி இணைப்புகள்
பகுப்பு:சைவ சமயம்
ஹொங் கொங் பல்கலைக்கழகம்
மாந்தவியல், சட்டம், அரசறிவியல், உயிரியல், மருத்துவம் உள்ளிட்ட துறைகளில் பாடங்களை கற்பிக்கின்றனர். எல்லா பாடப்பிரிவுகளையும் ஆங்கிலத்தில் கற்பிக்கின்றனர்.
வளாகம்
முதன்மை வளாகம் 160,000 சதுர மீட்டர் பரப்பளவைக் கொண்டுள்ளது. இது ஹாங்காங் தீவில் அமைந்துள்ளது.
துறைகள்
இந்த பல்கலைக்கழகத்தில் பத்து பிரிவுகள் உள்ளன. அனைத்து பாடங்களும் ஆங்கிலத்தில் கற்பிக்கப்படுகின்றன.
நூலகம்
இந்த பல்கலைக்கழகத்தின் நூலம், 1912-ஆம் ஆண்டில் நிறுவப்பட்டது. ஹாங்காங்கின் பழைமையான நூலகங்களில் இதுவும் ஒன்றூ. இங்கு 23 லட்சம் நூல்கள் உள்ளன. இவை தவிட, இணையவழியில் நூல்களையும், ஆய்வேடுகளையும் தேடும் வசதியும் உண்டு. முதன்மை நூலகத்தைத் தவிர, ஒவ்வொரு துறைக்கும் என மொத்தமாக ஆறு நூலகங்கள் உள்ளன.
மொழிக் கொள்கை
பல்கலைக்கழகத்தில் பாடங்களை ஆங்கிலத்தில் நடத்துகின்றனர். உள்ளூர் மாணவர்கள் ஆங்கிலத்தையும், சீன மொழியையும் கற்றிருக்க வேண்டும். சீன மொழியை தாய்மொழியாக கொள்ளாத மாணவர்களுக்கு வேறு பாடத்தை தேர்ந்தெடுக்கும் வசதியும் உள்ளது.
மாணவர்கள்
மாணவர்களின் நலனைக் கருத்தில் கொள்ள வளர்ச்சி மையம் அமைத்துள்ளனர். இது மாணவர்களுக்கான கலந்தாய்வு, உடல்நலம் உள்ளிட்டவற்றை செய்து உதவும்.
மாணவர்களுக்கான தங்கும் விடுதிகளும் உள்ளன. மொத்தமாக 20 கட்டிடங்கள் உள்ளன.
அமுக்கப்பட்ட ஐதரசன்
புற இணைப்புகள்
பகுப்பு:வளிமத் தொழினுட்பம் பகுப்பு:வளிமங்கள் பகுப்பு:தொழிற்சாலை வாயுக்கள் பகுப்பு:எரி வாயு
சாதிவாரி நிலக்கிழாரிய படைகள் (பீகார்)
வரலாறு
எனவே இந்த இயக்கங்களை எதிர்க்கும் வகையில் தங்களுக்கான தனியார் படையணியை இம்மக்கள் அமைத்துக்கொண்டனர். இது ஒவ்வொரு சாதியிலும் ஒவ்வொரு பிராந்தியத்திலும் இருக்கும் நிலக்கிழார்களின் கூட்டுப் படையணியாக இருக்கும் வகையில் வடிவமைக்கப்பட்டது. 1979ல் இராசபுத்திரர்களால் அமைக்கப்பட்ட கவுர் சேனா இந்த வகையான நிலக்கிழாரிய படைகளில் முதன்முறையாக அமைக்கப்பட்டது ஆகும். 1994ல் ஒருங்கிணைக்கப்பெற்ற ரன்வீர் சேனா இப்படைகளுள் மிகப்பெரியதும், நன்கு கட்டமைக்கப்பட்டதும் ஆகும்.
மேற்கோள்கள்
பகுப்பு:படைப்பிரிவுகள் பகுப்பு:சாதியம் இது தவறான பதிவு அல்ல மிக மிக சரியானது
திருப்புலிவனம் வேலாத்தம்மன் கோயில்
திருப்புலிவனம் வேலாத்தம்மன் கோயில் தமிழ்நாட்டில் காஞ்சிபுரம் மாவட்டம், திருப்புலிவனம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேலாத்தம்மன் சன்னதியும், சப்தகன்னிகள், விநாயகர், முருகன், நாக தேவதை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெமரீஸ் ஆப் மர்டரர் (திரைப்படம்)
மெமரீசு ஆப் மர்டரர் 2003ல் வெளிவந்த தெற்குக் கொரிய திரைப்படமாகும். இதனை பான் சோன் - கோ இயக்கியிருந்தார். இத்திரைப்படம் 1986 மற்றும் 1991ல் தொடர் கொலைகாரர்களின் உண்மைக் கதையை அடிப்படையாகக் கொண்டு எடுக்கப்பட்டது. சாங் காங்கோ மற்றும் கிம் சாங்-குவாங் ஆகிய இருவரும் கொலைகாரனையும் கண்டறியும் துப்பரியும் நிபுனர்களாக நடித்துள்ளானர்.
விருதுகள் மற்றும் பரிந்துரைகள்
2003 கிரான் பெல் விருதுகள்
2003 டோக்கியோ இன்டர்நேஸ்னல் திரைப்பட விருதுகள்
2003 புளூ டிராகன் திரைப்பட விருதுகள்
2003 புசன் திரைப்பட விருதுகள்
வெளி இணைப்புகள்
பகுப்பு:2003 திரைப்படங்கள் பகுப்பு:2000கள் திகில் திரைப்படங்கள் பகுப்பு:2000கள் குற்றவியல் திரைப்படங்கள் பகுப்பு:2000கள் நாடக திரைப்படங்கள் பகுப்பு:தெற்கு கொரிய திகில் திரைப்படங்கள் பகுப்பு:தெற்கு கொரிய குற்றவியல் நாடக திரைப்படங்கள் பகுப்பு:தெற்கு கொரிய மர்ம திரைப்படங்கள் பகுப்பு:காவல்துறை துப்பரியும் திரைப்படங்கள் பகுப்பு:தொடர் கொலைகாரர்கள் திரைப்படங்கள் பகுப்பு:உண்மை குற்றவியல் திரைப்படங்கள் பகுப்பு:பாங் ஜோன்-ஹொ இயக்கிய திரைப்படங்கள் பகுப்பு:கொரியன் மொழி திரைப்படங்கள்
திஸ்ஸ கரலியத்த
திஸ்ஸ கரலியத்த (Tissa Karalliyadde,  பிறப்பு: 	மே 10 1952),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில் மாத்தறை மாவட்டத்திலிருந்து மக்களால் தெரிவு செய்யப்பட்ட உறுப்பினர். சிறுவர் மற்றும் மகளிர் விவகார அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
15, முதலாவது மாடி, கொஸ்வத்தை, நாவல, இராஜகிரியவில் வசிக்கும் இவர் பௌத்த மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1952 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
சத்தியேந்திரா குமாரசுவாமி
சத்தியேந்திரா குமாரசுவாமி (Satyendra Coomaraswamy, 1920 – 15 சனவரி 1988) இலங்கையின் முன்னாள் முதல்-தரத் துடுப்பாட்ட வீரரும், இலங்கை அணியின் முன்னாள் தலைவரும் ஆவார்.
சத்தியேந்திரா செல்லப்பா குமாரசுவாமி, மங்கையர்க்கரசி ஆகியோருக்குப் பிறந்தவர். கொழும்பு றோயல் கல்லூரியில் கல்வி பயின்ற இவர் கல்லூரித் துடுப்பாட்ட அணியில் ரோயல்-தோமியன் போட்டிகளில் விளையாடினார். இடை-நிலை துடுப்பாட்ட வீரரான இவர் சுழல் திருப்பப் பந்து வீச்சாளரும் ஆவார். தமிழ் யூனியன் துடுப்பாட்டக் கழகத்திற்காக விளையாடினார். 1948 ஆம் ஆண்டில் இலங்கைத் துடுப்பாட்ட அணிக்காக முதற் தடவையாக விளையாடினார். ஆத்திரேலியா அணிக்கு எதிரான தனது முதலாவது போட்டியில் ஆர்வி, ஏமன்சு ஆகியோரை அடுத்தடுத்த பந்துகளில் ஆட்டமிழக்கச் செய்து மொத்தம் நான்கு இலக்குகளைக் கைப்பற்றினார்.
1948-49 இல் மேற்கிந்தியத் தீவுகளுக்கு எதிரான தொடர் போட்டியில், முதல் ஆட்டத்தில் 6, 35 ஓட்டங்களையும், இரண்டாவது ஆட்டத்தில் 57, 41 ஓட்டங்களையும் பெற்றார். 1949-50 இல் இலங்கை அணியில் பொதுநலவாய XI அணிக்கு எதிரான போட்டிகளில் விளையாடினார். 1950 இல் தமிழ் யூனியன் அணித் தலைவராக விளையாடினார். சத்தியேந்திரா குமாரசுவாமி இலண்டன் மேரிலிபோன் துடுப்பாட்ட அணியின் கௌரவ உறுப்பினராக இருந்தார். கொழும்பு ரோயல் கல்லூரியில் பல்கலைக்கழகங்களுக்கு அறிவியல் துறையில் தெரிவாகும் சிறந்த மாணவருக்கு இவரது நினைவாக விருது வழங்கப்படுகிறது.
மேற்கோள்கள்
பகுப்பு:1920 பிறப்புகள் பகுப்பு:1988 இறப்புகள் பகுப்பு:இலங்கைத் துடுப்பாட்டக்காரர்கள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கைத் தமிழ் விளையாட்டு வீரர்கள்
ஜெர்மைன் கிரீர்
ஜெர்மைன் கிரீர் (Germaine Greer) (பிறப்பு 29 சனவரி 1939) ஓர் ஆத்திரேலிய எழுத்தாளர், கல்வியாளர், இதழியலாளர் ஆவார். சமகால ஆங்கில இலக்கிய அறிஞரும் ஆவார்.இருபதாம் நூற்றாண்டின் பிற்பகுதியில் மிகுந்த சொல்வண்ணம் படைத்த பெண்ணியவாதியாகக் கருதப்படுகிறார்.
அவரது புத்தகம் பெண் திருநங்கைகள் (The Female Eunuch) 1970ஆம் ஆண்டில் வெளியாகி பன்னாட்டு கூடியவிற்பனையானதை அடுத்து புகழ்பெற்றார். அவரது கருத்துக்களைப் பாராட்டியும் குறைகண்டும் பல விவாதங்கள் எழுந்தன. அவருடைய பிற படைப்புகள்: பாலுணர்வும் எதிர்காலமும்:மனித கருவளத்தின் அரசியல் (Sex and Destiny: The Politics of Human Fertility) (1984); மாற்றம்: பெண்,முதுமை மற்றும் மாதவிடாய் நிறுத்தம் (The Change: Women, Ageing and the Menopause) (1991) மற்றும் செகப்பிரியரின் மனைவி (Shakespeare's Wife) (2007). வார்விக் பல்கலைக்கழகத்தின் ஆங்கில இலக்கியம் மற்றும் ஒப்புமை கல்வித்துறையின் சிறப்பு பேராசிரியராக உள்ளார்.ஜெர்மைன் கிரீர் ஆண்களுடன் சமத்துவம் என்பதற்கெதிராக பெண்கள் விடுதலையையே தமது வாழ்நாளின் குறிக்கோளாகக் கொண்டுள்ளார்.
வெளியிணைப்புகள்
பகுப்பு:1939 பிறப்புகள் பகுப்பு:வரலாற்றில் பெண்கள் பகுப்பு:வாழும் நபர்கள் பகுப்பு:பெண்ணிய எழுத்தாளர்கள் பகுப்பு:ஆத்திரேலியப் பெண் எழுத்தாளர்கள்
ஹான்ஸ் கிராஸ்
ஹான்ஸ் குஸ்டாவ் அடால்ஃப் கிராஸ் (டிசம்பர் 12, 1847, க்ராஸ் - டிசம்பர் 9, 1915, க்ராஸ்) ஒரு ஆஸ்திரிய குற்றவியல் நீதிபதியும், நீதிபதி ஆய்வாளராவாா். இவர் குற்றவியல் துறையை உருவாக்கியவர் என்று நம்பப்படுகிறது மற்றும் குற்றவியல் புலன்விசாரணையின்  தந்தை எனவும் இன்றும் அறியப்படுகிறாா். இவர் சொ்னிவிட்ஸி  பல்கலைக்கழகத்திலும், பிராகா பல்கலைக்கழகத்திலும் மற்றும் க்ராஸ் பல்கலைக்கழகத்திலும் பேராசிரியராக பயிற்றுவித்தவர். இவர் ஆஸ்திரிய உளவியலாளர் ஓட்டோ கிராஸின் தந்தையும் ஆவார்.
கான்ஸ்டண்டினோபில்
கான்ஸ்டண்டினோபில் (Constantinople) என்பது ரோமன் / பைசாந்திய அரசின் தலைநகரமாக விளங்கியது. இது பேரரசர் கான்ஸ்டன்டைனால் கி.பி.324ல் உரோமானிய அரசின் தலைநகராக அறிவிக்கப்பட்டது. (330-1204 மற்றும் 1261-1453) (1204 -1261) பின்னாளில் இலத்தீன் மற்றும் உதுமானியப் பேரரசு (1453-1923) பேரரசுகளின் தலைநகரமாக கான்ஸ்டண்டினோபில்  விளங்கியது. .
சான்றுகள்
பகுப்பு:துருக்கி பகுப்பு:ஆபிரிக்காவின் முன்னாள் நாடுகள் பகுப்பு:ஆசியாவின் முன்னாள் நாடுகள் பகுப்பு:ஐரோப்பாவின் முன்னாள் நாடுகள் பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
வரகுபாடி மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கீழப்பாட்டம் ஊராட்சி
கீழப்பாட்டம் ஊராட்சி (Keelapattam Gram Panchayat), தமிழ்நாட்டின் திருநெல்வேலி மாவட்டத்தில் உள்ள பாளையங்கோட்டை ஊராட்சி ஒன்றியத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2877 ஆகும். இவர்களில் பெண்கள் 1447 பேரும் ஆண்கள் 1430 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காளக்கண்மாய் ஊராட்சி
காளக்கண்மாய் ஊராட்சி (Kalakanmoi Gram Panchayat), தமிழ்நாட்டின் சிவகங்கை மாவட்டத்தில் உள்ள காளையார்கோவில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3719 ஆகும். இவர்களில் பெண்கள் 1914 பேரும் ஆண்கள் 1805 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கூடிளி
கூடிளி (Koodli) என்பது இந்திய மாநிலமான கர்நாடகாவில் உள்ள சீமக்கா மாவட்டத்தில் உள்ள ஒரு சிறிய கிராமமாகும். துங்கா ஆறும் பத்ரா ஆறும் சந்தித்து துங்கபத்திரை ஆறாக மாறுமிடமாகும்.
அமைவிடம்
கூடிளி சிவமோகாவிலிருந்து 16 கி.மீ தூரத்தில் உள்ளது. இது துங்கா மற்றும் பத்ரா நதிகள் ஒன்றாக ஓடும் இடமாகும். எனவே கூடிளி என்று பெயர் வந்தது. இங்கு 16 ஆம் நூற்றாண்டில் சிருங்கேரி சாரதா மடத்தின் நரசிம்ம பாரதி சுவாமிகளால் நிறுவப்பட்டதாகக் கூறப்படும் ஒரு ஸ்மார்த்த மடாலயம் ஒன்று உள்ளது. மடத்தினுள், சாரதாம்பாள் மற்றும் ஆதி சங்கரருக்கு தனிச் சன்னதிகள் உள்ளன. வெளியே, இராமேசுவரர் மற்றும் நரசிம்மருக்கு அர்ப்பணிக்கப்பட்ட போசளர் காலத்தின் இரண்டு கோயில்கள் உள்ளன. இந்த ஊர் தெற்கின் வாரணாசி என்றும் அழைக்கப்படுகிறது. சங்கராச்சாரியாரின் 600 ஆண்டுகள் பழமையான மடம் இன்னும் போசள மற்றும் ஒக்கேரி மன்னர்களின் கல்வெட்டுகளுடன் நிற்கிறது. thumb|கூடிளியில் துங்கா ஆறு பத்ரா ஆற்றுடன் இணைகிறது வலது|thumb|இராமேசுவரர் கோயிலுக்குள் ஒரு சிறிய சன்னதி இந்த இடம் வரலாற்று மதிப்பைக் கொண்டுள்ளது, போசளர் காலத்தைச் சேர்ந்த கோவில்கள் உள்ளன. கோயில்களுக்கு அருகில் செதுக்கப்பட்ட சாசனங்கள் அவை கட்டப்பட்ட காலத்தைக் குறிக்கின்றன. சரியான தேதிகள் சர்ச்சைக்குரியவை. ஆனால் சிற்பங்கள் பழைய இந்திய கலாச்சாரத்தைச் சேர்ந்தவை. மேலும் கவர்ச்சியானவைஇங்கு மேலும், பல்வேறு கோயில்கள் உள்ளன - சிறிய மற்றும் பெரிய கோயில்கள் இந்த இடத்தை பழைய காலங்களில் ஆட்சி செய்த ஆட்சியாளர்களால் கட்டப்பட்டன.
நிலவியல்
thumb|சங்கமம் - இரண்டு ஆறுகள் சந்திக்கும் சரியான இடத்தில் அமைந்துள்ள ஒரு சிறிய ஹரி ஹர கோயில். சிவமோகா நகரத்திலிருந்து சுமார் 16 கி.மீ தூரத்தில் அமைந்துள்ள இந்த இடம் சாலை வழியாக அணுகப்படுகிறது. இங்கிருந்து 3 கி.மீ தூரத்தில் உள்ள ஹோலேஹோனூர் என்பது அருகிலுள்ள கிராமமாகும். பகுப்பு:Coordinates on Wikidata
சையது அலி கிலானி
சையது‍ அலி கிலானி (Syed Ali Shah Geelani, செப்டம்பர் 29, 1929 - செப்டம்பர் 01, 2021)  ஜம்மு காஷ்மீரைச் சேர்ந்த ஒரு‍ அரசியல்வாதி. காஷ்மீரை தனி நாடாக பிரித்து தரவேண்டும் என்று இயக்கம் நடத்திய ஹரியத் தீவிரவாத பிரிவின் தலைவர் ஆவார்.
மறைவு
இவர் தனது 92 வயதில் 1 செப்டம்பர் 2021 அன்று ஸ்ரீநகரில் உள்ள அவரது இல்லத்தில் காலமானார்.
மேற்கோள்கள்
பகுப்பு:ஜம்மு காஷ்மீர் அரசியல்வாதிகள் பகுப்பு:1929 பிறப்புகள் பகுப்பு:2021 இறப்புகள்
ராமகிருஷ்ண இயக்க உறைவிடக் கல்லூரி, நரேந்திரபூர்
இராமகிருஷ்ண இயக்க உறைவிடக் கல்லூரி, நரேந்திரபூர் (Ramakrishna Mission Residential College, Narendrapur), இந்தியாவின் மேற்கு வங்காள மாநிலத்தின் தெற்கு 24 பர்கானா மாவட்டத்தில் உள்ள நரேந்திரபூர் எனும் நகரத்தில் அமைந்த தன்னாட்சிக் கல்லூரி ஆகும். இக்கல்லூரி இராமகிருசுண இயக்கத்தின் சார்பில் துறவி ஏகசித்தானந்தாவால் 1960ம் ஆண்டில் நிறுவப்பட்டது. இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. இக்கல்லூரியில் இளநிலை மற்றும் முதுநிலை படிப்புகள் கற்றுத்தரப்படுகிறது. இக்கல்லூரி ஆண்கள் மட்டும் படிக்கும் உண்டு-உறைவிடக் கல்லுரி ஆகும்.
படிப்புகள்
மூன்றாண்டு இளநிலை கலை & அறிவியல் படிப்புகள் மற்றும் இரண்டாண்டு முதுநிலை கலை & அறிவியல் படிப்புகள் பயிற்றுவிக்கப்படுகிறது.
வெளி இணைப்புகள்
பகுப்பு:தெற்கு 24 பர்கனா மாவட்டம் பகுப்பு:மேற்கு வங்காளத்தில் கல்வி
பாலைவன வெட்டுக்கிளி
பாலைவன வெட்டுக்கிளி (Desert locust, Schistocerca gregaria ; Gryllus gregarius ) என்பது வெட்டுக்கிளியின் ஒரு வகையாகும். உலகில் அதிக அழிவை ஏற்படுத்தக்கூடிய இடம்பெயரும் பூச்சிகளில் இவையும் ஒன்றாகும். பயிர்கள் மற்றும் மேய்ச்சல் நிலங்கள் உள்ளிட்ட எந்த வகையான பச்சைத் தாவரங்களையும் பெரிய அளவில் இவை உண்ணக்கூடியவை. ஒரு பொதுவான வெட்டுக்கிளி திரளானது ஒரு சதுர கிலோ மீட்டருக்கு 15 கோடி வெட்டுக்கிளிகளைக் கொண்டிருக்கும். இவற்றால் ஒரு நாளைக்கு 150 கிலோமீட்டர் பயணம் செய்ய முடியும். ஒரு சதுர கிலோமீட்டர் போன்ற ஒரு சிறிய பரப்பளவில் உள்ள வெட்டுக்கிளி திரளால் கூட 35,000 மக்கள் ஒருநாளைக்குச் உண்ணக் கூடிய அளவு பச்சைத் தாவரங்களை உண்ண முடியும்.
பயிர்ச் சேதம்
இவை ஒரு நாளைக்குத் தங்கள் உடல் எடைக்குச் (2 கிராம்) சமமான பச்சைத் தாவரங்களை உண்கின்றன. இலைகள், தளிர்கள், மலர்கள், பழம், விதைகள், தண்டுகள் மற்றும் பட்டை எனப் பல விதமான உணவை உண்ணக் கூடியவை. கம்பு, மக்காச்சோளம், சோளம், வாற்கோதுமை, நெல், மேய்ச்சல் நிலப்புற்கள், கரும்பு, பருத்தி, பழ மரங்கள், பேரீச்சை, வாழை தாவரங்கள், காய்கறிகள் மற்றும் களைகள் என கிட்டத்தட்ட அனைத்து பயிர்கள் மற்றும் பயிரல்லாத தாவரங்களையும் உண்கின்றன.
2019-20 கிழக்கு ஆப்பிரிக்க மற்றும் ஆசியப் படையெடுப்புகள்
பெப்ரவரி மாதத்தில் ஐ. நா., சோமாலியா மற்றும் எத்தியோப்பியாவில் கடந்த 25 வருடங்களில் ஏற்பட்ட வெட்டுக்கிளிப் படையெடுப்புகளில் இந்தத் திரள் தான் மிகப் பெரியது என்று கூறியது. இந்தத் திரளானது போரால் பாதிக்கப்பட்ட யெமனில் இருந்து கிழக்கு ஆப்பிரிக்காவுக்குப் பரவியது. 2019 ஆம் ஆண்டின் பிற்பகுதியில் ஏற்பட்ட கடும் மழையால் உருவான சாதகமான சூழ்நிலையால் இப்பூச்சிகள் பெருமளவில் உருவாயின. பெப்ரவரி 2ம் தேதிப் படி, வெட்டுக்கிளிப் படையெடுப்பால் அப்பகுதியில் முதன்முதலில் பூச்சித்தாக்குதல் சார்ந்த அவசர நிலை பிரகடனப்படுத்திய நாடாக சோமாலியா உருவானது
2020 ஆம் ஆண்டு பெப்ரவரி 1 ஆம் தேதி பாக்கித்தானிய அரசு, பயிர்களை அழிக்கும் பாலைவன வெட்டுக்கிளிகளின் படையெடுப்பிற்கு எதிராகத் தேசிய அவசர நிலையைப் பிரகடனப்படுத்தியது.
இந்தியா
இந்தியாவுக்குள் வந்த திரளானது ஈரான் மற்றும் பாகிஸ்தானில் இருந்து வந்தது. குசராத்து மற்றும் இராஜஸ்தானில் இவற்றின் பரவல் கடந்த ஆண்டின் பிற்பகுதியில் தொடங்கியது. திசம்பர் மாதத்தில் குசராத்தில் 17,000 எக்டேர் பரப்பளவில் இருந்த, பெரும்பாலும் சீரகப் பயிர்கள் சேதம் அடைந்தன. மேற்கு ராஜஸ்தானின் பகுதிகளில் குறைந்தது 3,50,000 எக்டேர் பரப்பளவில் இருந்த பயிர்கள் இவற்றால் அழிக்கப்பட்டன. மே மாதத்தில் இராஜஸ்தான் மற்றும் மத்திய பிரதேசம் ஆகிய மாநிலங்கள் வெட்டுக்கிளி திரள்களால் மோசமாக பாதிப்படைந்தன. இத்திரள்கள் ஒரு கிலோ மீட்டர் அகலம் உடையதாக இருந்தன. இது கடந்த 27 ஆண்டுகளில் நடந்த வெட்டுக்கிளித் தாக்குதல்களில் மிக மோசமானதாகும்.
காரணம்
இதன் தொடக்கமானது 2018 ஆம் ஆண்டு மே மாதத்தில் தொடங்கியதாகும். அம்மாதம் மெகுனு சூறாவளி றுப்உல் காலீ என்று அழைக்கப்படும் தெற்கு அராபியத் தீபகற்பத்தின் ஒரு பெரிய மக்கள் வாழாத பாலைவனப் பகுதியைக் கடந்தது. அச்சூறாவளி மணல்திட்டுகளுக்கு இடையிலிருந்த இடைவெளிகளை குறுகிய காலம் மட்டும் இருக்கும் ஏரிகளாக நிரப்பியது. இதன் மூலம் வெட்டுக்கிளிகள் மனிதப் பார்வையில் படாமல் பெருகத் தொடங்கின. 2018 ஆம் ஆண்டு அக்டோபர் மாதம் ஏற்பட்ட லுபன் சூறாவளியால் இவற்றின் எண்ணிக்கை இன்னும் அதிகமானது. இச்சூறாவளிகள் புவி சூடாதலால் உருவானவையாகும். இச்சூறாவளிகளால் அரேபியப் பாலைவனத்தில் வெட்டுக்கிளிகளின் எண்ணிக்கை சுமார் 8,000 மடங்கு அதிகமானது.
பரவலர் பண்பாட்டில்
வெட்டுக்கிளிகளின் பயிர்களை அழிக்கும் தன்மை காரணமாக, பல மத்திய கிழக்கு நாடுகளின் கலாச்சாரங்களில் பஞ்சத்தைப் பிரதிநிதித்துவப்படுத்த வெட்டுக்கிளிகள் பயன்படுத்தப்படுகின்றன.த மம்மி போன்ற திரைப்படங்களிலும் இவை காட்டப்பட்டுள்ளன.
கி. ராஜநாராயணன் தனது கோபல்ல கிராமம் புதினத்தில் இந்த வெட்டுக்கிளி படையெடுப்பு குறித்து எழுதியுள்ளார். தான் வெட்டுக்கிளி படையெடுப்பை பார்த்தலில்லை என்றும், தனதுது பாட்டி காலத்தில் வெட்டுக்கிளி படையெடுப்பு நடந்ததாகவும். அதைப்பற்றி தன் பாட்டி தன்னிடம் கூறியதைக் கொண்டு தன் புதினத்தில் கையாண்டதாகவும் குறிப்பிடுள்ளார். மேலும் வெட்டுக்கிளி படெயெடுப்பானது பஞ்சத்தின் அறிகுறி என்று தான் பாட்டி குறிப்பிட்டதாக குறிப்பிட்டார்.
உசாத்துணை
பகுப்பு:வேளாண்மை நோய்ப்பூச்சிகள்
வாலாசாபேட்டை
வாலாசாபேட்டை  அல்லது வாலாஜாபேட்டை) (ஆங்கிலம்:Walajapet), இந்தியாவின் தமிழ்நாடு மாநிலத்தில் உள்ள வேலூர் மாவட்டப் பகுதிகளைக் கொண்டு 28 நவம்பர் 2019 அன்று புதிதாக நிறுவப்பட்ட இராணிப்பேட்டை மாவட்டத்தின் 4 வட்டங்களில் ஒன்றாகும்.  வாலாஜா வட்டம்  மற்றும் வாலாஜாபேட்டை ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், நகராட்சியும் ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 160 மீட்டர் (524 அடி) உயரத்தில் இருக்கின்றது.
மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி, 25 நகராட்சி மன்ற உறுப்பினர்களையும், 11,289 குடும்பங்களையும் கொண்ட இந்நகரத்தின் மக்கள்தொகை 47,498  ஆகும். இந்நகரத்தின் எழுத்தறிவு 84.6% மற்றும் பாலின விகிதம் 1000 ஆண்களுக்கு 1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4940 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 916   பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 7,027 மற்றும் 102 ஆகவுள்ளனர். மக்கள்தொகையில் இந்துக்கள் 86.2%,  இசுலாமியர்கள் 12.26%, கிறித்தவர்கள் 1.21%, தமிழ்ச் சமணர்கள் 011%., மற்றும்  பிறர் 0.21% ஆகவுள்ளனர்.
ஆதாரங்கள்
இராணிப்பேட்டை மாவட்ட நகராட்சிகள் பகுப்பு:இராணிப்பேட்டை மாவட்டம் இராணிப்பேட்டை மாவட்டத்திலுள்ள ஊர்களும் நகரங்களும்
அன்செல்மி கேடான் தெசுமாரெசுட்டு
வலது|thumb| அன்செல்மி கேடான் தெசுமாரெசுட்டு அன்செல்மி கேடான் தெசுமாரெசுட்டு (Anselme Gaëtan Desmarest)(மார்ச் 6, 1784 - ஜூன் 4, 1838) என்பவர்பிரான்சு நாட்டு விலங்கியலாளர் மற்றும் எழுத்தாளர் ஆவார். இவர் நிக்கோலசு தெசுமாரெசுட்டுவின் மகன் மற்றும் யூஜின் அன்செல்மே செபாசுடின் லியோன் தெசுமாரெசுட்டுவின் தந்தை ஆவார். தெசுமாரெசுட்டு, ஜார்ஜஸ் குவியர் மற்றும் அலெக்ஸாண்டரே பிரோங்னியார்ட் ஆகியோரின் சீடராக இருந்தார். 1815 ஆம் ஆண்டில், இவர் பியர் ஆண்ட்ரே லாட்ரெயிலுக்குப் பின் ஈகோல் நேசனோலே வெட்ரினேயரி டிஆல்பர்ட்டில் (École nationale vétérinaire d'Alfort) விலங்கியல் பேராசிரியராக நியமிக்கப்பட்டார். இவர் 1819-ல் அமெரிக்கத் தத்துவவியல் சங்கத்திற்கும் 1820-ல் தேசிய மருத்துவக் கல்விகழகத்திற்கும் உறுப்பினராகத் தேர்ந்தெடுக்கப்பட்டார்.
தெசுமாரெசுட்டு, ஹிஸ்டோரி நேட்டுரேலே டெசு டாஙாரசு, டெசு மானாகின்சு எட் டெசு டோடியர்சு (Histoire Naturelle des Tangaras, des Manakins et des Todiers) (1805), கன்சிடரேசன் ஜெனரேல்சு சூர் ல கிளாசி டெசு கிரஸ்டேயசு (Considérations générales sur la classe des crustacés)(1825), மேமோலாஜி அவ் டெசுகிரிப்சன் டெசு மாமிஃபெரெயசு (Mammalogie ou description des espèces des Mammifères)(1820) மற்றும் டிக்சோனாரி டெசு சயன்சௌ நேட்சுரேலிசு (Dictionnaire des Sciences Naturelles)(1816-30, ஆண்ட்ரே மேரி கான்ஸ்டன்ட் டுமெரில் உடன்) நூல்களை எழுதியுள்ளார்.
பழுப்பு பாசி டெசுமரெசுடியா டெசுமரெசுடின் இவரது நினைவாகப் பெயரிடப்பட்டதுடன் இதனுடைய, குடும்பமும் (டெசுமரெசுடியேசியே) - வரிசையும் (டெசுமரெசுடியேல்சு) பெயரிடப்பட்டு, மாதிரி இனமாகக் கருதப்படுகிறது.
குறிப்பு
தெசுமாரெசுட்டின் சில படைப்புகள் 19 மற்றும் 20 ஆம் நூற்றாண்டு குறிப்புகளில் மேற்கோள் காட்டப்பட்டு, ஏ. ஜி. தெசுமாரெசுட்டு படைப்பாகக் கூறப்பட்டுள்ளது, இது பிழையானதாகும்.
மேற்கோள்கள்
பகுப்பு:1838 இறப்புகள் பகுப்பு:1784 பிறப்புகள்
விளங்கம்பாடி ஊராட்சி
விளங்கம்பாடி ஊராட்சி (Vilangampadi Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 940 ஆகும். இவர்களில் பெண்கள் 472 பேரும் ஆண்கள் 468 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அஜய் கோஷ்
அஜய் குமார் கோஷ் (Ajoy Kumar Ghosh; অজয়কুমার ঘোষ; 20 பிப்ரவரி 1909 – 13 ஜனவரி 1962 ) ஓர் இந்திய விடுதலை இயக்க வீராராவார். இந்தியப் பொதுவுடைமைக் கட்சியின் முக்கிய தலைவரான இவர் 1954 முதல் 1962 வரை அக்கட்சியின் பொதுச் செயலாளராக இருந்தார்.
ஆரம்ப கால வாழ்க்கை
கோஷ், இந்தியாவின் மேற்கு வங்க மாநிலத்தில் உள்ள வர்தமான் மாவட்டத்தின் மிகிஜம் என்ற கிராமத்தில் பிறந்தார். இவர் தனது தந்தை மருத்துவர் சசீந்திரநாத் கோஷுடன் கான்பூருக்குச் சென்றார்.
அரசியல் வாழ்க்கை
1926 இல் அலகாபாத் பல்கலைக்கழகத்தில் நுழைவதற்கு முன் கோஷ் பகத்சிங்கையும் பதுகேஷ்வர் தத்தையும் சந்தித்தார். இந்துசுதான் சோசலிசக் குடியரசு அமைப்பின் உறுப்பினராக இருந்தார். 1929 இல் இலாகூர் சதி வழக்கு விசாரணைக்குப் பிறகு இவர் கைது செய்யப்பட்டு சிறையில் அடைக்கப்பட்டார். ஆனால் ஆதாரங்கள் இல்லாததால் விடுவிக்கப்பட்டார். 1931 இல் மீண்டும் கைது செய்யப்பட்டு சிறையில் அடைக்கப்பட்டார். சிறையில் சீனிவாஸ் சர்தேசாயுடன் தொடர்பு கொண்டார். விடுதலையான பிறகு இந்தியப் பொதுவுடைமைக் கட்சியில் சேர்ந்தார். 1934 இல், இவர் கட்சியின் மத்திய குழுவுக்கு தேர்ந்தெடுக்கப்பட்டா. மேலும், 1936 இல் அதன் அரசியல் பணியகத்திற்கு தேர்ந்தெடுக்கப்பட்டார். 1938ஆம் ஆண்டில், கோஷ் கட்சியின் அடையாள பத்திரிக்கையான நேஷனல் பிரண்ட்டின் ஆசிரியர் குழுவில் உறுப்பினரானார். 1951 முதல் 1962 இல் தான் இறக்கும் வரை கட்சியின் பொதுச் செயலாளராக இருந்தார். இவர் 1962 ல் இந்திய சீனப் போரின் போது கட்சிக்கு தலைமை தாங்கினார். சீன மக்கள் குடியரசுக்கு பதிலாக இந்தியாவின் நிலைப்பாட்டை ஆதரித்தார். இந்தியப் பொதுவுடைமைக் கட்சியிலிருந்து இந்தியப் பொதுவுடமைக் கட்சி (மார்க்சிஸ்ட்) பிளவுபடுவதற்கு முன்பு இவர் மையப் பிரிவின் முக்கிய நபராக இருந்தார்.
மேற்கோள்கள்
பகுப்பு:இந்திய விடுதலைப் போராட்ட வீரர்கள் பகுப்பு:1962 இறப்புகள் பகுப்பு:1909 பிறப்புகள் பகுப்பு:இந்தியப் பொதுவுடமைவாதிகள்
நந்தியால் சட்டமன்றத் தொகுதி
நந்தியால் சட்டமன்றத் தொகுதி (Nandyal Assembly constituency) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதி ஆகும். நந்தியால் மாவட்டத்தில் உள்ள 7 தொகுதிகளில் இதுவும் ஒன்று.
ஒய். எஸ். ஆர். காங்கிரஸ் கட்சியின் சில்பா ரவி சந்திர கிசோர் ரெட்டி தற்போது இத்தொகுதியின் சட்டமன்ற உறுப்பினர் ஆவார்.
கண்ணோட்டம்
இது கர்நூல் மாவட்டத்தில் உள்ள அலகத்தா, ஸ்ரீசைலம், நந்திகோட்கூர், பன்யம், பனகனப்பள்ளி மற்றும் தோன் ஆகிய ஆறு சட்டப்பேரவைத் தொகுதிகளுடன் நந்தியால் மக்களவைத் தொகுதியின் ஒரு பகுதியாக உள்ளது.
மேற்கோள்கள்
பகுப்பு:ஆந்திரப் பிரதேச சட்டமன்றத் தொகுதிகள்
திருவொற்றியூர் (சட்டமன்றத் தொகுதி)
திருவொற்றியூர் சட்டமன்றத் தொகுதி் (Thiruvottiyur Assembly constituency), இந்தியாவின், தமிழ்நாடு மாநிலத்தில் திருவள்ளூர் மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 10. இது வட சென்னை மக்களவைத் தொகுதியுள் அடங்குகிறது. டாக்டர் ராதாகிருஷ்ணன் நகர், பெரம்பூர், பொன்னேரி ஆகிய சட்டமன்றத் தொகுதிகள் இதன் எல்லைகளாக அமைந்துள்ளன. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
தொகுதியில் அடங்கியுள்ள பகுதிகள்
கத்திவாக்கம் நகராட்சி, திருவொற்றியூர் நகராட்சி, மணலி பேரூராட்சி மற்றும் சின்னசேக்காடு பேரூராட்சி
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
=== வேட்புமனுக்கள், இறுதி வேட்பாளர் பட்டியல் குறித்த விவரங்கள் மேலும் ===
வெளியிணைப்புகள்
பகுப்பு:திருவள்ளூர் மாவட்டம் பகுப்பு:தமிழ்நாடு சட்டமன்றத் தொகுதிகள்
பல்லிணைவுப் பட்டிகை
right|thumb|250px|நொசிவிழை, நெகிழிப் பல்லிணைவுப் பட்டிகை
பல்லிணைவுப் பட்டிகை என்பது சட்டைத் துணி முதலானவற்றின் ஓரங்களைத் தற்காலிகமாக இணைக்கவும் பிறகு மீண்டும் பிரிக்கவும் பயன்படும் ஒரு பல்லிணை போன்ற கருவி. ஒரு சட்டையை அணியச் சட்டைத் துணிகளிலே ஓர் ஓரத்தில் துளைகளும் (“காசா (துணி)”), மறு ஓரத்தில் தெறிகளும் வைத்து இணைப்பது இன்றும் வழக்கில் இருக்கும் ஒரு பழைய முறை. அதற்கு மாறாக ஒரு சிறு காம்பு போன்ற பிடியைச் சர்ரென்று ஒரு புறம் இழுப்பதால் துணியாடைகளின் இரு ஓரங்களும் பொருந்தி, ஒரு சேர இணையவும், எதிர்ப்புறமாக சர்ரென்று இழுத்தால் ஓரங்கள் விடுபடுவதும் இதன் எளிமையை உணர்த்தும். இதனாலேயே இது பரவலான பயன்பாட்டில் இன்று பற்பல இடங்களில் பயன்படுகின்றது. இந்தப் பல்லிணைவுப்பட்டிகையின் படத்தை வலப்புறம் காணலாம். இன்று இந்தப் பல்லிணைவுப் பட்டிகை, மேல்சட்டை, காற்சட்டைத் துணியாடைகளில் மட்டுமல்லாமல், பெட்டிகளின் மூடியை மூடவும், காலணிகள், பல்வேறு கைப்பைகள், கூடாரம், உறங்குறைகள் (sleeping bag) என்று பற்பல பயன்பாட்டுப்பொருள்களில் பயன்படுகின்றது.
பல்லிணைவுப் பட்டிகையின் இயக்க விளக்கம்
பல்லிணைவுப் பட்டிகைகள் இரு தனித்தனி பட்டிகளாக வருகின்றன. ஒரு பட்டியை துணியின் ஓர் ஓரத்திலும், மற்றதை மற்றொரு ஓரத்திலும் தைத்தோ, அல்லது ஒட்டியோ பிணைக்க வேண்டும். இந்தப் பல்லிணைவுப் பட்டிகைப் பட்டிகளின் ஓரத்தில் பத்து, நூறு என்னும் கணக்கில் சிறு சிறு பற்கள் போன்ற பகுதிகள் வரிசையாக இருக்கும். எதிர் எதிர்ப் பட்டிகளில் உள்ள பற்கள் ஒன்றோடு ஒன்று பொருந்தி பூட்டிக்கொள்ளுமாறு உள் அமைப்பு கொண்டிருக்கும். ஆனால் எதிர் எதிர் உள்ள இப்பற்கள் பொருந்துவதற்கு இப்பற்கள் வரிசை சற்றே விரிந்து கொடுக்க வேண்டும். right|thumb|பல்லிணைவுப் பட்டிகையின் இரண்டு ஓரத்திலும் உள்ள பற்கள் எவ்வாறு வளையுழை வழியாக நுழைந்து பிணைந்து பூட்டப்படுகின்றன என்று காட்டும் [[இயங்குபடம்|அசைபடம்.]] இதற்காக வரிசையாக பற்கள் கொண்ட இரண்டு ஓரங்களும், கவட்டுக்கோல் (ஒய் போன்ற) வடிவில் வளைந்த குழாய் வழியாக சறுக்கிச் செல்லுமாறு அமைக்கப்பட்டிருக்கும். பற்கள் கொண்ட இரண்டு ஓரங்களும் சறுக்கிச்செல்லும் இப்பகுதிக்கு வளைபுழை என்று பெயர். இந்த வளைபுழையை சர்ரென்று ஒரு புறமாக இழுத்து நகர்த்தும் பொழுது, துணியின் இரண்டு ஓரத்துப் பற்களும் இணைந்து, பொருந்தி பூட்டப்படும். ஆனால் வளைபுழையை எதிர்ப்புறம் சர்ரென்று நகர்த்தினால், பூட்டப்பட்ட பற்கள் விடுபடும். இவ் இயக்கத்தை வலப்புறம் காட்டப்பட்டுள்ள அசைபடத்தை பார்த்தால் விளங்கிக்கொள்ளலாம். எனவே வளைபுழை நகரும் திசையைப் பொறுத்து இரண்டு ஓரங்களும் இணைவதும், பிரிவதும் நிகழும்.
வரலாறு
1851 இல் ஐக்கிய அமெரிக்காவைக் சேர்ந்த எலியஸ் ஃகாவு (Elias Howe) என்பவர் இன்றுள்ள பல்லிணைவுப் பட்டிகையை ஒத்த ஒரு கருவியைக் கண்டுபிடித்தார். “தானே தொடர்ச்சியாய் துணியை பிணைக்கும் கருவி” ("an Automatic, Continuous Clothing Closure") என்ற பெயரில் அமெரிக்கப் புதுப்படைப்புக் காப்புரிமமும் பெற்றார். தற்காலப் பல்லிணைவுப் பட்டிகை போல, நகரக்கூடிய வளைபுழை அந்தப் புதுப்படைப்பில் இல்லை. ஆனால் இரண்டு ஓரத்திலும், நெருக்கிப்பிடித்துக்கொண்டால் பற்றிக்கொள்ளுமாறு நகரக்கூடிய அமைப்பு கொண்ட ஓர் அமைப்பு கொண்டிருந்தது.
தற்காலப் பல்லிணைவுப் பட்டிகைகள் 20 ஆண்டுகளுக்கும் மேலாக பல புதுமைப் படைப்பாளிகளின் உழைப்பால், சிறுகச்சிறுக வளர்த்தெடுத்ததின் பயனாக இன்று இந்நிலையில் இருப்பவை. இவற்றிற்குவழி வகுத்த இப் புதுமைப் படைப்பாளிகளும் பொறியியலாளர்களும், டாலான் என்னும் தொழில் நிறுவனத்திலும் (Talon, Inc) அதற்கு முன்பிருந்து மாறிய நிறுவனங்களிலும் பணியாற்றியவர்கள். இன்றைய பல்லிணைவுப் பட்டிகைகளுக்கு முன்னோடியாக இருந்த ஓரமைப்பு, சிக்காகோவைக் சேர்ந்த விட்கோம்ப் ஜட்சன் (Whitcomb L. Judson) என்பவர் இயற்றிய "பற்றிப் பிணைப்பி" ("clasp locker") என்னும் அமைப்பாகும். இதற்காக இவர் அமெரிக்க காப்புரிடத்தைப் பெற (ஐக்கிய அமெரிக்க காப்புரிம எண் 504,038) முதலில் நவம்பர் 7, 1891இல் மணு இட்டிருந்தார். இதன் தொடர் வளர்ச்சியாக 1914 இல் கிடியான் சுண்டுபாக் அவர்களுடைய "கொக்கியற்ற இணைப்பு எண் 2" ("Hookless Fastener No. 2") என்னும் குற்றமற்ற ஒரு பிணைப்பு முறையைப் முன்வைத்தார். இது இன்றுள்ள தற்காலப் பல்லிணைவுப் பட்டிகைகளில் இருந்து அடிப்படை விதத்தில் வேறுபாடு காண இயலாத வடிவில் இருந்தது.
படைப்புக் காப்புரிமங்கள்
பகுப்பு:பிணைப்பிகள் பகுப்பு:பொதுவழக்கூன்றிய தனித்தொழிற்பெயர்கள் பகுப்பு:அமெரிக்கக் கண்டுபிடிப்புகள்
வந்தாள் ஸ்ரீதேவி (தொலைக்காட்சித் தொடர்)
வந்தாள் ஸ்ரீதேவி என்பது 18 ஏப்ரல் 2018 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான ஒரு நாடகத் தொடர் ஆகும். இந்த தொடர் 'கலர்ஸ் கன்னடா' தொலைக்காட்சியில் ஒளிபரப்பாகும் 'லட்சுமி பாரம்மா' என்ற தொடரின் தமிழாக்கம் ஆகும். இந்த தொடரை சொ. அருள் ராஜன் என்பவர் இயக்க அனன்யா, நந்தன் லோகநாதன், சோனியா, தேவிப்பிரியா போன்ற பலர் நடித்துள்ளார்கள்.
கதைச்சுருக்கம்
இந்த தொடரின் கதை ஊருக்கெல்லாம் கைராசிகரியாக விளங்கும் ஸ்ரீதேவி என்ற ஒரு பெண்ணை பற்றிய கதை.
நடிகர்கள்
ஸ்ருதியின் தாய்.
அரசகேசரி
பாடலரசன் அரசகேசரி பண்டாரம் (நல்லூர், 16- 17 ஆம் நூற்றாண்டு) யாழ்ப்பாணத்தை சேர்ந்த புலவர் ஆவார்.
வாழ்க்கை குறிப்பு
அரசகேசரி, யாழ்ப்பாணத்தை ஆண்ட பரராசசேகரச் சக்கரவர்த்தியின் மருமகனும், எதிர்மன்னசிங்கம் என்னும் யாழ்ப்பாணத்தை ஆட்சிபுரிந்த ஆரியச் சக்கரவர்த்தியின் (1591-1616) மாமனும் ஆவார். பொன்பற்றியூர் பாண்டிமழவன் மரபு வழித் தோன்றிய அரசகேசரி பரராசசேகரச் சக்கரவர்த்தியின் இரண்டாம் மனைவியாகிய வள்ளியம்மையின் மகளாகிய மரகதவல்லியின் கணவராவார். வள்ளியம்மையும் பொன்பற்றியூர் பாண்டிமழவன் மரபு வழித் தோன்றலே. பரராசசேகரச் சக்கரவர்த்தியின் மகனும் மரகதவல்லியின் தமையனுமாகிய யாழக மன்னன் பெரியபிள்ளையின் மகன்தான் எதிர்மன்னசிங்கம் ஆவான். எதிர்மன்னசிங்கனால் மரணப்படுக்கையிலே தன் மகன் வயதுக்கு வரும்வரை இராச்சிய பரிபாலனம் செய்யும்படி வேண்டப்பட்டவர் அரசகேசரி. எதிர்மன்னசிங்கனின் நியமனத்தைப் போர்த்துக்கேய தேசாதிபதி ஏற்குமுன் சங்கிலி குமாரனாற் கொல்லப்பட்டவர். சங்கிலி குமாரனின் ஆட்சி 1615-1619.
இலக்கியப் பங்களிப்பு
தமிழ் மொழியிலும் சமஸ்கிருதத்திலும் வல்லவர். காளிதாசப்புலவர் வடமொழியில் இயற்றிய இரகுவம்சம் என்னும் மகா காவியத்தை இவர் தமிழில் புராண நடையில் பாடி இரகு வமிசம் என்னும் பெயர் சூட்டினார். காரைதீவு கா.சிவசிதம்பர ஐயர் 1887 ம் ஆண்டிலே சென்னையில் பதிப்பித்து வெளியிட்ட தட்சிண புராணப் பதிப்பிலே அரசகேசரி இயற்றியதாகச் சிறப்புப் பாயிரமொன்றும் இடம்பெறுகின்றது. இவரின் இருமொழி புலமைக்கும், மொழி பெயர்க்கும் ஆற்றலுக்கும் எடுத்துக்காட்டு ஒன்று காட்டுதும்:- ..
என்னும் வடமொழி இரகுவமிச சுலோகத்தை தமிழில்:-
இவர் இரகுவமிசம் பாடுங்காலத்தில், நல்லூருக்குக் கீழைத் திசையில் உள்ள நாயன்மார்க்கட்டில் உள்ள அரசடிப்பிள்ளையார் கோவிலின் தாமரை குளத்தின் கரையில் இருந்த வண்ணம் பாடினார் என்பர். இதனால்தான் நாட்டுப் படலம் பாடும் போது குளங்களை முதலில் பாடினார் என்று கூறுவர். இவர் வயல்களை பாடும்போது குளத்துக்கு அருகில் இருந்த கரும்பு மற்றும் நெல் வயல்களையும் வாழை மற்றும் கமுகுத் தோப்புகளையும் இரகுவமிச செய்யுளில் வருணித்து பாடயுள்ளார். இதற்கு சான்றாக தமிழ் இரகுவமிச பாடல் ஒன்று காட்டுதும்:-
இவர் அகநானூறு, சிலப்பதிகாரம், மணிமேகலை, போன்ற நூல்களில் மிக தேர்ச்சியுடையவர் என்பது, சங்க இலக்கியங்களில் வரும் சொல்ப் பயன்பாட்டை தனது தமிழ் இரகுவமிச செய்யுளுள் அருமையாக அமைத்து பாடியமை சான்றாகும். இதற்கு உதாரணமாக ஒன்று காட்டுதும்:-
என்று இளங்கோ அடிகள் சிலப்பதிகாரத்தில் கூறிய அம்பி சிறப்புக்களை ( அம்பி = தோணி) ,
என்னுஞ் செய்யுளுள் அமைத்து பாடியுள்ளர்.
மேலும் இவர் கம்பர் பாடிய கம்ப இராமாயணதை பின்பற்றி, காளிதாசப்புலவர் வடமொழியில் இயற்றிய இரகுவம்சதை தமிழில் மொழிபெயர்த்து, மிக கடினமான சொற்களில் பாடியமையால் இது அறிஞர்களால் மட்டும் சுவை உணர்ந்து மேச்சும்படியாகுள்ளது. இவர் வாழ்ந்த அரண்மனை நல்லூர் யமுனா ஏரிக்கு அருகாமையில் இன்றும் அரசகேசரிவளவு என்று விளங்கும் நிலப்பரப்பில் அமைந்திருந்தது என்பர். ..
மேற்கோள்கள்
<References/>
வெளி இணைப்புகள்
பகுப்பு:ஈழத்துப் புலவர்கள்
தமிழ்நாட்டில் இந்திய நாடாளுமன்றத் தேர்தல், 1999
இந்தியக் குடியரசின் பதின்மூன்றாவது நாடாளுமன்றத் தேர்தல் தமிழ்நாட்டில் 1999 ஆம் ஆண்டு செப்டம்பர்-அக்டோபர் மாதங்களில் நடைபெற்றது. திராவிட முன்னேற்றக் கழகம் தலைமையிலான தேசிய ஜனநாயக கூட்டணி 26 இடங்களை வென்று முதலிடத்தில் வந்தது.
பின்புலம்
1999ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 பட்டியலினத்தவருக்கு ஒதுக்கப்பட்டிருந்தன. 1998 நாடாளுமன்றத்தேர்தலுக்குப் பின் பாரதிய ஜனதா கட்சி தலைமையிலான தேசிய ஜனநாயக கூட்டணியை ஒரே ஆண்டில் அதிமுக ஆதரவை விலக்கி கொண்டதால் மத்தியில் வாஜ்பாயின் பாஜக அரசு 13 மாதங்களில் கவிழ்ந்தது. இதனால் அதிமுக-பாஜகவின் தேஜகூட்டணியில் இருந்து விலகி கொண்டதால். தமிழகத்தின் அதிமுகவின் எதிர்கட்சியான திமுக தேஜகூவில் இணைந்து கொண்டதால். இந்த பாராளமன்ற தேர்தலில் திமுகவின் ஆதரவுடன் பாஜக மீண்டும் வென்று வாஜ்பாய் பிரதமர் ஆனார். மேலும் மூன்றாண்டுகளாக தமிழகத்தில் செயல்பட்டு வந்த திமுக கூட்டணியிலிருந்த தமாகா விலகி கொண்டது. இத்தேர்தலில் மும்முனை போட்டி காணப்பட்டது. திமுக-பாஜக தலைமையிலான தேசிய ஜனநாயக கூட்டணியில் மதிமுக, பாமக, சு. திருநாவுகரசின் எம்ஜியார் அதிமுக, வாழப்பாடி ராமமூர்த்தியின் தமிழக ராஜீவ் காங்கிரசு போன்ற கட்சிகள் இடம் பெற்றிருந்தன. இதனை எதிர்த்து அதிமுக-காங்கிரஸ் கூட்டணியில் இந்திய கம்யூனிஸ்ட் மற்றும் மார்க்சிஸ்ட் கம்யூனிஸ்ட் கட்சிகளுள் இடம் பெற்றிருந்தன. இவை தவிர இந்திய ஒன்றிய முஸ்லிம் லீக், இந்திய தேசிய லீக், தமிழ்நாடு முஸ்லிம் முன்னேற்றக் கழகம் போன்ற முஸ்லிம் கட்சிகளும் அதிமுக-காங்கிரஸ் கூட்டணிக்கு ஆதரவளித்தன. இவை தவிர தமாகா, விடுதலைச் சிறுத்தைகள், புதிய தமிழகம் கூட்டணியும் களத்தில் இருந்தது.
வெளி இணைப்புகள்
பகுப்பு:1999 தேர்தல்கள் பகுப்பு:தமிழ்நாட்டில் இந்திய நாடாளுமன்றத் தேர்தல்கள் பகுப்பு:1999 நிகழ்வுகள்
இந்திய-பாகிஸ்தான் போர், 1947 - 1948
இந்திய-பாகிஸ்தான் போர், 1947(Indo-Pakistani War of 1947), பிரித்தானியவின் இந்தியப் பேரரசிடமிருந்து விடுதலை பெற்ற ஆண்டே, இந்தியா மற்றும் பாகிஸ்தான் நாடுகள், ஹரி சிங் தலைமையிலான ஜம்மு காஷ்மீர் இராச்சியத்தை தங்கள் தங்கள் நாட்டுடன் இணைத்துக் கொள்ள வேண்டி, 22 அக்டோபர் 1947 முதல் 31 டிசம்பர் 1948 முடிய நடந்த  முதல் இந்திய-பாகிஸ்தான் போர்   ஆகும். இப்போரில் பாகிஸ்தான், ஆசாத் காஷ்மீர் மற்றும் வடக்கு நிலங்கள்  பகுதிகளை ஆக்கிரமிப்பு செய்தது. இந்தியா, காஷ்மீர் பள்ளத்தாக்கு, ஜம்மு மற்றும் லடாக் பகுதிகளை தன்னுடன் இணைத்துக் கொண்டது. போரில் இந்திய தரப்பில் 1,500 வீரர்கள் கொல்லப்பட்டனர், 3,500 வீரர்கள் காயமடைந்தனர். பாகிஸ்தான் தரப்பில் 6,000 வீரர்கள் கொல்லப்பட்டனர், 14,000 வீரர்கள் காயமடைந்தனர்.
இந்திய-பாகிஸ்தான் இடையே நடந்த நான்கு போர்களில் முதல் போர் என்பதால் இப்போரை முதல் இந்திய-பாகிஸ்தான் போர் என்பர்.
போருக்கான காரணம்
இந்தியா-பாகிஸ்தான் பிரிவினை போது இசுலாமியர் பெரும்பான்மை கொண்ட ஜம்மு காஷ்மீர் இராச்சியத்தை ஆண்ட இந்து மன்னரான ஹரி சிங், ஜம்மு காஷ்மீர் நாட்டை இந்தியா அல்லது பாகிஸ்தானுடன் இணைய விருப்பமில்லாது தனித்து ஆள விரும்பினார்.
இசுலாமிய பெரும்பான்மை கொண்ட காஷ்மீர் பகுதிகளை கைப்பற்ற, பாகிஸ்தானின் தூண்டிதலின் பேரில், 22 அக்டோபர் 1947 அன்று பஷ்தூன் பழங்குடி மக்களைக் கொண்ட போராளிகள் குழு, காஷ்மீர் பகுதிகளைக் கைப்பற்றத் தொடங்கினர். எனவே மன்னர் ஹரி சிங் இந்தியாவின் இராணுவ உதவியைக் கோரினார். இந்தியா விதித்த நிபந்தனையின்படி, இந்தியாவுடன் ஜம்மு காஷ்மீரை இணைக்க ஒப்புக்கொண்ட பின்னரே, இந்தியா தன் இராணுவத்தை ஜம்மு காஷ்மீருக்கு அனுப்பியது.
இந்தியா இராணுவம் ஜம்மு-காஷ்மீரில் நுழைவதற்குள், பாகிஸ்தான் இராணுவம் மற்றும் பஷ்தூன் மக்கள், வடக்கு நிலங்கள் முழுவதையும் மற்றும் மேற்கு காஷ்மீர் பகுதிகளில் (ஆசாத் காஷ்மீர்) சிறிது கைப்பற்றியது. எஞ்சிய ஜம்மு, காஷ்மீர் பள்ளத்தாக்கு மற்றும் லடாக் பகுதிகளை பாகிஸ்தானுடன் போரிட்டு இந்தியா தன்னுடன் இணைத்துக் கொண்டது. ஐக்கிய நாடுகள் அவை தலையிட்டு இந்திய-பாகிஸ்தான் போரை 1 சனவரி 1948-இல் முடிவுக்கு கொண்டு வந்தது.
ஆதார நூற்பட்டியல்
பகுப்பு:இந்திய-பாகிஸ்தான் போர்கள் பகுப்பு:1947 நிகழ்வுகள் பகுப்பு:பாக்கித்தான் வரலாறு பகுப்பு:சம்மு காசுமீரின் வரலாறு பகுப்பு:20 ஆம் நூற்றாண்டுப் போர்கள் பகுப்பு:நேரு ஆட்சி
சங்கர் கணேஷ்
சங்கர் கணேஷ் (Shankar–Ganesh) என அறியப்படும் இரட்டையர்கள் இந்திய  திரையிசை உலகில் தமிழ்,தெலுங்கு, மலையாளம் மற்றும் கன்னடத் திரைப்படங்களுக்கு 50 ஆண்டுகளுக்கும் மேலாக பணிபுரிந்து வருபவர்கள்.
அவர்கள் தங்கள் இசைப் பயணத்தை தமிழ் திரையுலகின் மற்றொரு இசையமைப்பாளர் இரட்டையர் விஸ்வநாதன்-ராமமூர்த்தி மேற்பார்வையில் ஆரம்பித்தனர். அவர்களது முதல் படம் 1967ஆம் ஆண்டில் மகராசி மற்றும் திருப்புமுனையாக அமைந்த படம் ஆட்டுக்கார அலமேலு. .
டிராகன் (விண்கலம்)
டிராகன் (Dragon) ஸ்பேஸ் எக்ஸால்  தயாரிக்கப்பட்ட வின்கலம் ஆகும். இது ஃபால்கன் 9 ஏவுகலத்தால் வின்வெளியில் ஏவப்படுகிறது.
நாசா-ஐஎஸ்எஸ் விநியோக ஒப்பந்தம்
2005ல் நாசாவிண்ணோடத்தின் காலத்திற்குப் பின் அனைத்துலக விண்வெளி நிலையத்திற்கு பொருட்களை அனுப்ப தனியார் நிறுவனங்களுக்கு அழைப்பு விடுத்திருந்தது. மார்ச் 2006ல் ஸ்பேஸ் எக்ஸ் நாசாவிற்கு தந்த திட்டங்களில் டிராகனும் ஒன்று.
2006 ஆகத்தில் நாசா ஸ்பேஸ் எக்ஸையும் கிச்ட்லெர் ஏரொஸ்பேஸ் என்ற இன்னொரு நிறுவனத்தையும் அனைத்துலக_விண்வெளி_நிலையத்திற்கு சரக்கு அனுப்புவதற்கு தேர்ந்தெடுத்ததாக அறிவித்தது.
23 டிசம்பர் 2008ல் நாசா 1.6 பில்லியன் டாலருக்கு ஸ்பேஸ் எக்ஸிற்கு ஒப்பந்தம் அளித்தது. இந்த ஒப்பந்தத்தின் படி அனைத்துலக விண்வெளி நிலையத்திற்கு பன்னிரெண்டு முறை சென்று வருவதற்கும் ஒவ்வொரு முறையும் 20,000 கிலோ சரக்கும் எடுத்து செல்ல வேண்டும்.
சோதனை பணிகள்
நாசா ஸ்பேஸ் எக்ஸிற்கு இரண்டு சோதனை பணிகளுக்கு ஒப்பந்தம் தந்தது. முதல் பணி டிசம்பர் 2010லும் இரண்டாவது பணி மே 2012லும் நடந்தது.
செயல்பட்டு பணிகள்
டிராகனின் முதல் பறப்பாடு அக்டோபர் 8ல் ஆரம்பித்து 28ஆம் தேதி முடிந்தது. இரண்டாவது பணி 2013 மார்ச்சிலும் மூன்றாவது பணி 2014 ஏப்ரலிலும் நடந்தது.
அமைப்பு
ஸ்பேஸ் எக்ஸ் டிராகன் இரண்டு அமப்புகளில் உபயோகப்படுத்தப்படுகின்றது: டிராகன் கார்கோ மற்றும் டிராகன் லேப். இவை இரண்டும் ஆளில்லா பணிகளுக்கு பயன்படுகின்றன.
டிரக்க்கோ உந்து இயந்திரங்கள்
வின்வெளிக்கு அனுப்பும்பொழுதும் திரும்பி வரும்பொழுதும் தேவையான உந்து சக்தியை தருவதற்கு பன்னிரெண்டிலிருந்து பதினெட்டு கிரக்கோ உன்துயந்திரங்கள் உபயொகிக்கப்படுகின்றன. இந்த இயந்திரங்கள் நைட்ரசன் டெட்ராக்சைடையும் மோனோமீத்தைல் ஹைட்ரசினையும் எரிபொருளாக பயன்படுத்துகின்றன. ஒவ்வொரு டிராக்கோ இயந்திரத்தால் சுமார் 400 நியூட்டன்கள் உந்துசக்தியைத் தரமுடியும். இந்த இயன்திரன்களால் டிராகனை வட்டப்பாதையில் செலுத்துவதற்கும் உயரத்தைக் கட்டுப்படுத்துவற்கும் முடியும். இரண்டு இயந்திரங்கள் செயலிழந்தாலும் பணிக்கு ஒன்றும் ஆகாது.
சூப்பர் டிராக்கோ
டிராக்கோவைவிட மிகவும் சக்திவாய்ந்த இந்த இயந்திரங்கள். செலுத்தியபின் நிறுத்த பயன்படும். அதிக ஆற்றல் கொடுத்தாலும் குறந்த னேரத்திற்கே (ஐந்து விநாடிகள்) கொடுக்கக்கோடிய இந்த இயந்திரத்தை இறங்கும் நேரததில் உபயோகப்படும்.
வெப்பக் கவசம்
1600 செல்சியஸ் வெப்பம் வரை தாங்கக்கோடும் வெப்பக் கவசம் நாசாவின் வெப்பக் கவசத்தின் அடிப்படையில் செய்தது. இன்த வெப்பக்கவசத்தை பலமுறை சேதமில்லாமல் உபயோகிக்க முடியும். இன்தக் கவசத்தை அதிவேகமாக பூமிக்குத் திரும்பும்பொழுதும் உபயொகிக்கமுடியும்
தொடர்பு
டிராகனில் செயற்கைக்கோள் மூலமாக தொடர்புகொள்ளத் தேவையான கருவிகள் உள்ளன. பூமியிலிருந்தோ மற்ற செயற்கைக்கோள்களிலிருந்தோ டிராகனை தொடர்பு கொள்ள முடியும்.
மின்னாற்றல்
டிராகனில் பொருத்த்ப்பட்டிருக்கும் இரண்டு சூரிய பலகைகளால் வின்வெளிக்குச் சென்றபின் மின் சக்தி தயாரிக்கப்படுகின்றது. இந்த பலகைகளால் சராசரியாக ஆயிரத்து ஐநூறு முதல் இரண்டாயிரம் வாட்களும் அதிகபட்சமாக நான்காயிரம் வாட்களும் மின்சக்தி உற்பத்தி செய்யப்படுகிறது. நான்கு லித்தியம் பாலிமர் மின்கலங்கள் சூரியனை விட்டு தூரத்தில் இருக்கும்பொழுது டிராகனிற்கு மின்சக்தி தருகின்றன.
பாரசூட்டுகள்
இரண்டு சிறிய பாரசூட்டுகள் டிராகனை நிலைபடுத்தியபின் மூன்று பெரிய பாரசூட்டுகள் மெதுவாக தரையைத் தொடும்படி செய்கின்றன. டிராகனால் ஒரு சிறிய பாரசூட்டுகள் மெதுவாக தரையைத் தொடும்படி செய்கின்றன. இராகனால் ஒரு சிறிய பாரசூட்டையும் ஒரு பெரிய பாரசூட்டையும் மட்டுமே வைத்து கோட இந்த பணியை செய்ய முடியும்.
டிராகனில் அழுத்தப்பட்ட பெட்டிக்குள் சுமார் 245 கன அடி இடமும் வெளியில் 490 கன அடி இடமும் உள்ளன. இந்த வின்கலத்தால் சுமார் 3310 கிலோ எடையை வின்வெளிக்கு எடுத்து செல்ல முடியும்.
வெளி இனைப்புகள்
பகுப்பு:விண்வெளிப் பயணம்
தாமிர(II) கார்பனேட்டு
தாமிர(II) கார்பனேட்டு ( Copper(II) carbonate) என்பது CuCO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். குப்ரிக் கார்பனேட்டு என்ற பெயராலும் இதை அழைப்பர். சூழ்ந்துள்ள வெப்ப சூழலில் இது ஓர் அயனி உப்பாகக் கருதப்படுகிறது. தாமிர(II) நேர்மின் அயனிகளும் (Cu2+) கார்பனேட்டு எதிர்மின் அயனிகளும் (CO2−3) இச்சேர்மத்தில் அடங்கியுள்ளன. தயாரிப்பதற்கு கடினமானது என்பதால் தாமிர(II) கார்பனேட்டு அரிதாகவே காணப்படுகிறது. காற்றில் உள்ள ஈரத்தை எடுத்துக்கொண்டு தாமிர(II) கார்பனேட்டு உடனடியாக வினைபுரிகிறது. தாமிர கார்பனேட்டு, தாமிர(II) கார்பனேட்டு, குப்ரிக் கார்பனேட்டு என்று புத்தகங்களில் பயன்படுத்தப்படும் சொற்கள் யாவும் அடிப்படை தாமிர கார்பனேட்டையே அல்லது தாமிர(II) கார்பனேட்டு ஐதராக்சைடு என்பதையே குறிக்கின்றன. இயற்கையில் அசூரைட் (Cu2(OH)2CO3) அல்லது மாலகைட்டு என்ற கனிமமாக தாமிர(II) கார்பனேட்டு கிடைக்கிறது. இந்த காரணத்தினாலேயே இதை காரம் என்று குறிப்பிடாமல் நடுநிலையாக CuCO3 என்று குறிப்பிடுகிறார்கள்.
தயாரிப்பு
தாமிர(II) சல்பேட்டு கரைசல் மற்றும் சோடியம் கார்பனேட்டு கரைசல் ஆகியவற்றை சுற்றுச்சூழல் வெப்பநிலையில் கலக்கும்போது நிகழும் வினையில் CuCO3 உருவாகிறது. ஐதராக்சைடு எதிர்மின் அயனியின் பால் Cu2+ அயனிக்கு உள்ள அதிகபட்ச நாட்டம் காரணமாக அடிப்படை கார்பனேட்டும் கார்பன் டை ஆக்சைடும் உருவாவதற்குப் பதிலாக இது உருவாகிறது. சுற்றுச்சூழல் அழுத்தத்தில் அடிப்படை கார்பனேட்டு வெப்பச் சிதைவடைந்து கார்பனேட்டுக்குப் பதிலாக தாமிர(II) ஆக்சைடு உருவாகிறது.
அடிப்படை தாமிர கார்பனேட்டை 180 பாகை செல்சியசு வெப்பநிலைக்கு கார்பன் டை ஆக்சைடு (450 வளிமண்டல அழுத்தம்) மற்றும் தண்ணீர்(50 வளிமண்டல அழுத்தம்) சூழலில் 36 மணி நேரத்திற்குச் சூடுபடுத்தி 1960 ஆம் ஆண்டில் சி.டபிள்யூ.எப்.டி. பிசுடோரியசு இதை தயாரித்தார். நன்கு படிகமாக்கப்பட்ட Cu2CO3(OH)2 என்ற மூலக்கூற்று வாய்ப்பாடு கொண்ட மாலகைட்டு கனிமம் பெருமளவில் உருவானது. இதனுடன் சிறிதளவு சாய்சதுர தாமிர(II) கார்பனேட்டும் உருவானது இருப்பினும் இச்செயல்முறையால் மீண்டும் வெளிப்படையாக செய்து காட்ட இயலவில்லை. 1973 ஆம் ஆண்டில் முதன்முறையாக ஆர்ட்மட் எர்ராடு மற்றும் பிறர் உண்மையான தாமிர(II) கார்பனேட்டை நம்பகத்தன்மையோடு தயாரித்துக் காட்டினர். அடிப்படை தாமிரக் கார்பனேட்டை கார்பன் டை ஆக்சைடு வளிமண்டல அழுத்தத்தில் 500 பாகை செல்சியசு வெப்பநிலையில் 2 கிகா பாசுக்கல் அழுத்தத்தில் சூடுபடுத்தி சாம்பல்நிற தூளாக இச்சேர்மத்தை இவர்கள் தயாரித்தனர். வெள்ளி ஆக்சலேட்டு சிதைவு மூலம் இக்கார்பன் டை ஆக்சைடு தயாரிக்கப்பட்டது. ஒற்றைச் சரிவுப் படிகமாக இதன் படிக அமைப்பு உள்ளதாக உறுதிபடுத்தப்பட்டது.
பண்புகள்
CuCO3 சேர்மத்தின் நிலைப்புத்தன்மை கார்பன் டை ஆக்சைடின் அழுத்தத்தைப் பொருத்தே அமைகிறது. உலர் காற்றில் சில மாதங்களுக்கு CuCO3 நிலைப்புத் தன்மையுடன் காணப்படுகிறது. ஆனால் அழுத்தம் 0.11 வளிமண்டல அழுத்தத்திற்கு குறையும்போது தாமிர ஆக்சைடு, கார்பன் டை ஆக்சைடாக மெல்ல இது சிதைவடைகிறது.
25 °செல்சியசு வெப்பநிலையில் தண்ணீர் அல்லது ஈரக்காற்றின் முன்னிலையில் 4.57 வளிமண்டல அழுத்தத்திற்கு மேல் CuCO3 நிலைத்திருக்கிறது. pH மதிப்பும் 4 மற்றும் 8 இவற்றுக்கிடையில் உள்ளதாக கருதப்படுகிறது. . . இதைவிடக் குறைந்த அழுத்தத்தில் இது தண்ணீருடன் வினைபுரிந்து அடிப்படை கார்பனேட்டு எனப்படும் அசூரைட்டு கனிமம்  Cu3(CO3)2(OH)2) உருவாகிறது . உயர் காரக் கரைசல்களில் சிக்கலான Cu(CO3)22−  எதிர்மின் அயனிகள் தோன்றுகின்றன.
25 பாகை செல்சியசு வெப்பநிலையில் உண்மையான தாமிர(II) கார்பனேட்டின் கரைதிறன் பெருக்கத்தை ரெய்டெரார் மற்றும் பிறர் pKso = 11.45 ± 0.10 எனக் கண்டறிந்தனர்.
மேற்கோள்கள்
பகுப்பு:தாமிரம்(II) சேர்மங்கள் பகுப்பு:ஐதராக்சைடுகள்
மானுசுத் தீவு
மானுசுத் தீவு (Manus Island, மானுஸ் தீவு) என்பது பப்புவா நியூ கினியின் வடக்கே மானுசு மாகாணத்தில் அமைந்துள்ளது. இது ஆட்மிரால்ட்டி தீவுகளின் மிகப் பெரிய தீவும், பப்புவா நியூ கினியின் 5வது பெரிய தீவும் ஆகும். 2,100 கிமீ² பரப்பளவும் கொண்டது. 2000 ஆண்டு கணக்கெடுப்பின் படி, முழு மானுசு மாகாணத்திலும் 43,387 பேர் வசிக்கின்றனர். 2011 ஆம் ஆண்டு கணக்கெடுப்பில் இது 50,321 ஆக அதிகரித்திருந்தது. மானுசு மாகாணத்தின் தலைநகர் லொரெங்காவு மானுசு தீவில் அமைந்துள்ளது. மானுசு மாகாணத்தின் மொமோட்டி விமான நிலையம் மனுசு தீவின் அருகாமையில் லாசு நேகிரோசு தீவில் அமைந்துள்ளது. லாசு நேகிரோசு தீவையும் மானுசுத் தீவையும் பாலம் ஒன்று இணைக்கிறது. உள்ளூர் மக்களைத் தவிர ஆத்திரேலியாவின் கடற்பரப்பினுள் சட்டவிரோதமாகப் படகுகளில் நுழையும் அகதிகள் பலரும் 2001 முதல் 2004 வரை இங்கு தற்காலிகமாகக் குடியமர்த்தப்பட்டனர். 2012 முதல் அகதிகள் மீண்டும் இங்கு அனுப்பப்பட்டனர். 2013 சூலையில் இரு நாடுகளுக்கும் இடையில் செய்து கொள்ளப்பட்ட ஒப்பந்தம் ஒன்றின் படி ஆத்திரேலியாவினுள் படகுகளில் அகதிகளாக வருவோர் அனைவரும் மானுஸ் தீவிற்கு அனுப்பப்பட்டு அங்கு அவர்களது விண்ணப்பங்கள் பரிசீலிக்கப்படும், விண்ணப்பங்கள் ஏற்றுக் கொள்ளப்படுபவர்கள் இத்தீவிலேயே நிரந்தரமாகத் தங்க அனுமதிக்கப்படுவர். விண்ணப்பங்கள் ஏற்றுக் கொள்ளப்படாதவர்கள் சொந்த நாட்டுக்கோ அல்லது வேறெந்த நாட்டுக்கோ அனுப்பப்படுவர்.
மானுசு தீவு அடர்ந்த தாழ்நில வெப்பமண்டல மழைக்காடுகளைக் கொண்டது. இத்தீவின் அதி கூடிய புள்ளி டிரெம்செல் மலை ஆகும். இதன் உயரம் கடல் மட்டத்தில் இருந்து 718 மீட்டர்கள் (2,356 அடி) ஆகும். மானுஸ் தீவு ஆரம்பத்தில் எரிமலைப் பிரதேசமாக இருந்தது.
மரகதப் பச்சை நத்தைகள் மானுசு தீவில் மட்டுமே கிடைக்கின்றன. இவற்றின் ஓடுகள் நகைகளாக மாற்றப்பட்டு விற்பனை செய்யப்படுகின்றன.